als_Latn dik_Latn sag_Latn
“Të gjithë anëtarët e PD janë aksionerë të barabartë në këtë parti, të gjithë kanë vetëm një votë dhe vendimmarrja në PD do të jetë përmes votës”. Kështu është shprehur kryetari i Partisë Demokratike Lulzim Basha, gjatë votimit për kryetar të grup-seksionit numër 3, dega 8, ku është regjistruar si anëtar partie. PD në Tiranë tashmë ka një organizim të ri dhe zgjedhjet po mbërrijnë në fazën përfundimtare. Do të jenë 11 degë në kryeqytet, sa janë edhe njësitë bashkiake. Në fjalën e tij, Basha u ndal dhe në krizën ekonomike që sipas tij, ka përfshirë vendin. “Në këto 300 ditë, Rilindja e famshme e Edi Ramës rezultoi një parullë propagandistike që nuk ka sjellë asgjë të mirë për qytetarët”.
Sot, asnjë premtim i tyre, asnjë i vetëm, jo vetëm që nuk është mbajtur, por nuk është as në rrugën e mbajtjes. I plasi një tullumbace elektorale, i mashtrimeve për legalizim falas e për shëndetësi falas, për 300 mijë vende pune e për ulje çmimesh, përmes heqjes së taksave e përmes heqjes së TVSH-së për energjinë. Papunësia rritet, borxhet rriten, taksat rriten, ekonomia bie”- theksoi mes të tjerash kryetari i PD-së.
als_Latn als_Latn